Juan Francisco Torres

Juan Francisco Torres Belén (født 9. januar 1985), bedre kjent som Juanfran, er en spansk fotballspiller som fra 1. mars 2021 er klubbløs.

Han har tidligere spilt for Real Madrid Castilla, Real Madrid, RCD Espanyol og CA Osasuna. Juanfran var også en del av Spanias tropp under EM i fotball 2012.

 Klubbkarriere 
Torres begynte sin fotballkarriere med ungdomsfotball hos Kelme CF, før han deretter ble en del av Real Madrids ungdomsakademi i 2002. Han spilte i underkant av 60 seriekamper fordelt på tre år, før han ble hentet opp til A-lagstroppen i 2004.

 Real Madrid 
Han fikk sin debut for Real Madrid 24. januar 2004, hvor han kom inn som innbytter mot slutten i hjemmekampen mot Villarreal CF (2–1). Han fikk siden problemer med å få spilletid og ble lånt ut til RCD Espanyol i 2005/2006-sesongen,UEFA.com – Madrid loan lifts Espanyol (Publisert 15. august 2005, besøkt 11. juni 2012) hvor han noterte seg 30 seriekamper og ett mål, og bidro til at klubben såvidt berget plassen i Primera División.

 Osasuna 
Sommeren 2006 ble Torres kjøpt av CA Osasuna, hvor han skrev under på en fireårskontrakt. I kontrakten med klubben lå den også en klausul som gjorde at Real Madrid kunne hente ham tilbake etter to år.UEFA.com – Osasuna secure Juanfran deal (Publisert 29. august 2006, besøkt 11. juni 2012) Torres spilte sin første kamp for Osasuna den 24. september 2006, da klubben spilte mot Celta de Vigo (2–0), og hvor Torres scoret kampens andre mål. Han fikk også flere kamper under UEFA-cupen 2006/07, hvor Osasuna spilte seg frem til semifinalene, som de omsider tapte til fordel for Sevilla FC.

Torres etablerte seg raskt i førstelagstroppen og spilte blant annet samtlige seriekamper under 2008/2009-sesongen. I den påfølgende 2009/2010-sesongen scoret han fire seriemål, og bidro til at klubben endte på en respektabel 12.-plass i serien.

 Atlético Madrid 
Den 11. januar 2011 ble det klart at Torres var solgt til Atlético Madrid, hvor han skrev under på en fireårskontrakt på en overgangssum verdt 4 millioner euro.Sportsillustrated.com – Atletico signs winger Juanfran from Osasuna  (Publisert 12. januar 2011, besøkt 11. juni 2012) Han fikk sin debut 13. januar hvor han startet i bortekampen mot Real Madrid i Copa del Rey (1–3). Han scoret sitt første mål for Atlético Madrid 21. mai samme år i kampen mot RCD Mallorca (4–3), som var 2010/2011-sesongens siste seriekamp.

I den påfølgende 2011/2012-sesongen ble Torres omskolert fra høyreving til høyreback både av Gregorio Manzano og hans etterfølger Diego Simeone.ABC.es – El Atlético reinventa a Juanfran (Av Jorge A. Moreno. Publisert 12. mars 2012, besøkt 11. juni 2012)

 Landslagskarriere 
Torres fikk sin landslagsdebut for  i en vennskapskamp mot  26. mai 2012 (2–0), hvor han spilte høyreback fra start.Marca.com – Adrián está listo para la Eurocopa (Av Fran Villalobos. Publisert 26. mai 2012, besøkt 11. juni 2012) Torres ble deretter tatt ut i den spanske troppen til EM i fotball 2012 i Polen og Ukraina av landslagstrener Vicente Del Bosque.Goal.com – Juanfran: Del Bosque can count on me at Euro 2012 (Av Mohammed Ali. Publisert 9. juni 2012, besøkt 11. juni 2012)

Han ble tatt ut i s EM-tropp til EM i Frankrike 2016.Her er alle EM-troppene

 Meritter 
 Klubb 
Espanyol
 Copa del Rey (1): 2005-2006

Atlético Madrid
 La Liga: 2013-2014
 Copa del Rey: 2012-2013
 Supercopa de España: 2014
 Europaligaen (1): 2011-2012
 UEFA Super Cup (2): 2012, 2018

 Internasjonalt 
Spania U19
 U19 EM: 2004
Spania
 EM: 2012

 Referanser 

 Eksterne lenker 


Kategori:Spanske fotballspillere
Kategori:Europamestere i fotball
Kategori:Spillere i Fotball-EM 2012
Kategori:Spillere i Fotball-VM 2014
Kategori:Spillere i Fotball-EM 2016
Kategori:Fotballspillere for Real Madrid Castilla
Kategori:Fotballspillere for Real Madrid CF
Kategori:Fotballspillere for RCD Espanyol
Kategori:Fotballspillere for CA Osasuna
Kategori:Fotballspillere for Atlético Madrid
Kategori:Fotballspillere for São Paulo FC
Kategori:Personer fra provinsen Alicante
Kategori:Fødsler i 1985